---
# System prepended metadata

title: Untitled

---

Dragi Tin,  
po tko zna koji put pokazalo se da je svijet mali. Mi ti se htjeli javiti, između ostalog, oko stvari koje pregovaramo sa Sanjom i Petrom Bojanićem, a trebale bi se desiti u i oko programa Palače Moise. Danas sam se našao s njima i rekoše da ste se našli jučer ;)

Stoga bismo se željeli naći s tobom.

Htjeli smo ti se javiti povodom projekata koje razvijamo zadnjih nekoliko godina. Moglo bi se bez puno uvijanja reći da su ti projekti bili uspješni, da su relevantni, i da i dalje imaju veliki potencijal za daljnji razvoj i rad na progresivnim temama. Ti projekti su, kroz svoj razvoj, pa i uspjeh, dotakli i neke od vlastitih limita. Oni su redom hibridne naravi jer kobiniraju društveni angažman i razvoj tehnoloških alata, a plivaju između aktivističkog, kulturnog, umjetničkog i akademskog. Podršku za te projekte smo do sada najvećim dijelom nalazili u kulturno-umjetničkom polju, a nešto i u akademskom.

Ne znam da li je do tebe doprijela vijest o tome da smo se Tomi i ja prije par godina pridružili Centru za postdigitalne kulture univerziteta u Coventryju. Neoliberalne univerzitetske politike, Brexit, pa povrh svega toga pandemija su nas gurnule u smjeru odlaska s Otoka (u velikim problemima). Prije tri godine u Coventryju smo s Valeriom Graziano pokrenuli projekt Pirate Care koji mapira inicijative koje su spremne na neposluh kako bi ranjivim skupinama dali nužnu skrb - najbolji primjer su organizacije poput Sea-Watcha koje pomažu ljudima u pokretu ili poput Women on Waves pomažu ženama da ostvare reproduktivno zdravlje u zemljama gdje je pobačaj zabranjen. Nakon toga u sklopu programa Dopolavoro, jednog od glavnih pravaca EPK Rijeka 2020, prvo smo organizirali kolektivno pisanje Silabusa piratske skrbi[1], a kasnije i izložbu[2]. WHW su uvrstile projekt u njihovu izložbu '… of bread, wine, cars, security and peace' u Kunsthalle-u u Beču[3]. Cilj je bio predstaviti te prakse javnosti, omogućiti prijenos znanja između aktivističkih organizacija i dokumentirati na dugotrajno održiv način to aktivističko znanje.

U Pirate Care je utkano desetak godina našeg rada, iskustva i znanja na projektu biblioteke u sjeni 'Memory of the World/Javna Knjižnica'[6], nešto uvida i interesa iz našeg akademskog istraživanja oko digitalnih tehnologija i učenja u društvenim pokretima[7] te politički pristup problematici skrbi. Implementacija i kolaborativni proces razvoja Pirate Care-a nam je poslužio i za razvoj eksperimentalne platforme za online i offline izdavaštvo - Sandpoints[8].

Čini se da je pandemijska kriza dobro rezonirala sa krizama koje smo pokrivali sa Piratskom skrbi pa je Pirate Care dobio jako puno pažnje[4][5]. Pa ne čudi da su se ljudi zainteresirali i za platformu na kojoj je razvijan. Prvi projekt koji je razvijen na Sandpointsu je naš Pirate Care, a slijedili su Machine Listening[10] o omasovljenju uređaja koji prisluškuju umjetničke organizacije Liquid Architecture i sedmi broj znanstvenog časopisa nubijskih studija Dotawo[11].

Metodologija/pedagogija kolaborativnog razvoja, znanje i iskustvo digitalizacije, arhiviranja i katalogiziranja zajedno sa softverskom platformom za izdavaštvo ohrabrilo nas je za nešto ambicioznije planove za budućnost. Međutim, limit koji smo spomenuli najvećim dijelom se odnosi na mogućnost financijske podrške daljnjem tehnološkom razvoju i daljnjoj suradnji s organizacijama civilnog društva.

Jedan strateški prijedlog daljnjeg razvoja tih aktivnosti[9] poslali smo i Sanji i Petru Bojaniću. Sam prijedlog je šest stranica teksta i u njemu smo pokušali opisati kontekst i kapacitete Palače Moise, viziju mogućeg profiliranja tog mjesta i naš eventualni doprinos. Taj prijedlog je napisan nakon što je Valeria postala fellow CAS-a, pa je sudjelovala u CAS-ovom dvotjednom seminaru u Palači Moise, a svi skupa (Valeria, Sanja, Petar i ja) smo proveli dva tjenda u samoj palači. Tamo smo s njima ostvarili dobar kontakt i uspostavili međusobno povjerenje. Njima se naš strateški prijedlog suradnje jako svidio i oni bi rado nastavili raditi na realizaciji svega toga.

Mi mislimo da bi cijeli niz praksi, politički angažiranih procesa/dinamika i organizacija civilnog društva profitiralo kroz kombinaciju akademskog institucionalnog konteksta, što kroz mjesto Palače Moise, što kroz efikasnu metodologiju u dokumentiranju (biblioteka/arhiv, web site, publikacija) i prijenosu znanja koja nastaju kroz progresivno političko djelovanje. Nama se čini da metodologija, pristup i tehnologija koju smo razvili za Pirate Care, kao i za Memory of the World, omogućava da se kreiraju sadržaji koji će svojom formom i formatom lako prolaziti birokratske kriterije obrazovnih institucija, a da time neće u bitnome kompromitirati suradnički i politički kontekst u kojem nastaju. Na taj način njihova primjena i aktualizacija može jednako dobro funkcionirati i u akademskom/institucionalnom okviru kao i u radioničarskom/vaninstitucionalnom kontekstu radikalnih pedagogija.

U našem projektnom prijedlogu za Sanju i Petra nismo raspisivali s kim bi sve to skupa rado radili i koje bi to bile teme. To smo ostavili za daljnje korake. Kao i do sad, za daljnji razvoj, nama su na pameti oni kojima vjerujemo pa smo za radni i pozivni raspis došli do ovih tema:
- politička ekologija
- prostorna pravda
- nezavisna kultura
- digitalna pismenost

Svaka od ovih tema bi nakon realizacije koju predlažemo trebala imati korpus znanja iz aktivističkih praksi i biblioteke/arhive svima dostupnih referenci, što digitaliziranih što skupljenih na Internetu, a sve skupa razvijeno u formatima silabusa, kurikuluma, časopisa ili eksperimentalnih poetskih razrada.

Da ne dužimo previše, znajući da ti poznaješ kontekst ovdje, mislimo da bi za političku ekologiju rado razgovarali sa Vedranom i drugima iz IPE-a, za prostornu pravdu bi rado razgovarali s Pravom na grad, Ministarstvom prostora, Ne davimo Bg.

Nezavisna kultura, pogotovo sad kad je dobar dio te priče rezultirao vlašću u Zagrebu, treba ozbiljan projekt refleksije. Ne kao dizanje spomenika naravno. Nego kao pokušaj transfera znanja. Tu je cijeli niz ljudi i inicijativa kojih smo i sami članovi ili smo ih osnivali: Clubture, Kooperativa, Pogon, Molekula, Rojc...

Digitalna pismenost je naša domena :)

Voljeli bi ti pobliže iznijeti što bi i kako dalje. Bi li ti odgovaralo da se nađemo uskoro, ako uspijemo uživo, ili eventualno online.

Živio
Marcell i Tomi


[1]: https://syllabus.pirate.care/
[2]: http://drugo-more.hr/en/pirate-care/
[3]: https://kunsthallewien.at/en/pirate-care-gegen-die-krise/
[4]: https://pirate.care/pages/coverage/
[5]: https://pirate.care/pages/texts/
[6]: https://www.memoryoftheworld.org/blog/2019/10/02/timeline/
[7]: 'Learning from #Syllabus' (priložen kao LearningFromSyllabus.pdf)
[8]: https://git.sandpoints.org/Drawwell
[9]: 'Distinktivni aspekti u profilaciji mjesta' (priložen kao PrijedlogSuradnje.pdf + Moise_CooperationProposal.pdf(en))
[10]: https://machinelistening.exposed/
[11]: https://pages.sandpoints.org/dotawo/issue/dotawo7/